Diari Oficial de la Generalitat Valenciana


Sumari del DOGV 7158, del 22-11-2013 (2013/11508)

RESOLUCIÓ de 18 d'octubre de 2013, de la Direcció General de Transports i Logística, per la qual s'autoritza la prestació conjunta del servici de taxi en les àrees funcionals de Peníscola i Benicarló.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7158

Data del DOGV
:   22-11-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/11787


Data del document
:   18-10-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 18 d'octubre de 2013, de la Direcció General de Transports i Logística, per la qual s'autoritza la prestació conjunta del servici de taxi en les àrees funcionals de Peníscola i Benicarló. [2013/11817]  
L'article 44.3 de la Llei 6/2011, d'1 d'abril, de la Generalitat Valenciana, de Mobilitat de la Comunitat Valenciana, permet la possibilitat, per raons d'interés públic, que la Generalitat fixe condicions específiques en què les autoritzacions domiciliades en una determinada àrea funcional puguen prendre servici en altres àrees funcionals. Esta possibilitat està desplegada reglamentàriament en l'article 127.2 del Reial Decret 1211/1990, de 28 de setembre, pel qual s'aprova el Reglament de la Llei d'Ordenació dels Transports Terrestres.  
  
Els municipis de Benicarló i Peníscola compartixen l'estació de ferrocarril i l'interés a garantir una oferta adequada i suficient de la prestació del servici de taxi; d'altra banda, l'actuació conjunta en la prestació d'este servici en estes dos àrees funcionals donaria cobertura a l'augment de la demanda que s'ha experimentat.  
L'associació Radio Taxi de Benicarló-Peníscola ha manifestat reiteradament la necessitat que s'autoritze la presa de servici conjuntament als titulars de les autoritzacions de taxi d'ambdós poblacions, a fi de satisfer correctament l'augment de les peticions de servici.  
  
L'Ajuntament de Benicarló, en sessió ordinària de la Junta de Govern, realitzada el dia 17 de setembre de 2013, emet un informe favorable de la prestació del servici de taxi en les poblacions de Benicarló i Peníscola per als taxistes titulars de les llicències d'autotaxi d'ambdós poblacions. D'altra banda, l'Ajuntament de Peníscola, en sessió de la Junta de Govern Local, realitzada el dia 19 de setembre de 2013, també emet un informe de conformitat de l'autorització per a la prestació del servici de taxi en les mencionades poblacions, i reitera que este ajuntament ja s'hi va pronunciar favorablement en 2007 i el criteri municipal no ha canviat.  
Als efectes de garantir una oferta de servici de taxi adequada i atendre les solicituds dels ajuntaments afectats, en nom de l'interés general de les poblacions afectades es considera oportú permetre que les autoritzacions de taxi de l'àrea funcional de Benicarló puguen prendre servici en l'àrea funcional de Peníscola i els titulars d'autoritzacions del taxi de l'àrea funcional de Peníscola puguen fer-ho en l'àrea funcional de Benicarló.  
A proposta de les associacions representatives del sector i dels ajuntaments de Benicarló i de Peníscola, fent ús de les competències i d'acord amb el que disposa l'article 11 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
  
  
Únic  
Autoritzar els titulars de taxi de l'àrea funcional de Benicarló a prendre servici en l'àrea funcional de Peníscola i els titulars d'autoritzacions del taxi de l'àrea funcional de Peníscola a prendre servici en l'àrea funcional de Benicarló.  
  
Contra esta resolució, que no esgota la via administrativa, es podrà interposar un recurs d'alçada davant del secretari autonòmic d'Infraestructures en el termini d'un mes, a comptar des de l'endemà de la publicació en el Diari Oficial de la Comunitat Valenciana, d'acord amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/999, de 13 de gener, sense perjuí que s'utilitze qualsevol altra via que es considere oportuna.  
  
València, 18 d'octubre de 2013.- El director general de Transports i Logística: Carlos J. Eleno Carretero.